สรุปภาวะตลาดต่างประเทศ ประจำวันที่ 4 ก.ค. 2562
สรุปภาวะตลาดต่างประเทศ ประจำวันที่ 4 ก.ค. 2562
สรุปภาวะตลาดต่างประเทศ ประจำวันที่ 4 ก.ค. 2562
5 ก.ค. 2562

ตลาดหุ้นยุโรปปิดปรับตัวขึ้นเมื่อคืนนี้ (4 ก.ค.) โดยได้แรงหนุนจากการที่ตลาดหุ้นอิตาลีพุ่งขึ้นขานรับการที่อิตาลีสามารถหลีกเลี่ยงมาตรการลงโทษทางวินัยของสหภาพยุโรป (EU) ได้ หลังดำเนินการเพื่อปรับลดระดับหนี้สิน และตลาดยังได้แรงหนุนจากการคาดการณ์ที่ว่า ธนาคารกลางขนาดใหญ่จะผ่อนคลายนโยบายการเงิน
ดัชนี Stoxx Europe 600 บวก 0.09% ปิดที่ 392.94 จุด
ดัชนี CAC-40 ตลาดหุ้นฝรั่งเศสปิดที่ 5,620.73 จุด เพิ่มขึ้น 1.93 จุด หรือ +0.03% ขณะที่ ดัชนี DAX ตลาดหุ้นเยอรมันปิดที่ 12,629.90 จุด เพิ่มขึ้น 13.66 จุด หรือ +0.11% และ ดัชนี FTSE 100 ตลาดหุ้นลอนดอนปิดที่ 7,603.58 จุด ลดลง 5.74 จุด หรือ -0.08%
 
ตลาดหุ้นลอนดอนปิดลดลงเล็กน้อยเมื่อคืนนี้ (4 ก.ค.) โดยได้รับแรงกดดันจากการปรับตัวลงของหุ้นกลุ่มเหมือง และหุ้นที่ขึ้นเครื่องหมาย XD และนักลงทุนชะลอการซื้อขายลงด้วย ท่ามกลางการซื้อขายที่เบาบาง ขณะที่ตลาดสหรัฐปิดทำการเนื่องในวันชาติ
ดัชนี FTSE 100 ตลาดหุ้นลอนดอนปิดที่ 7,603.58 จุด ลดลง 5.74 จุด หรือ -0.08%
ตลาดหุ้นนิวยอร์กปิดทำการวันพฤหัสบดีที่ 4 ก.ค. เนื่องในวันชาติสหรัฐ
ตลาดน้ำมันนิวยอร์กปิดทำการวันพฤหัสบดีที่ 4 ก.ค. เนื่องในวันชาติสหรัฐ
ตลาดทองคำนิวยอร์กปิดทำการวันพฤหัสบดีที่ 4 ก.ค. เนื่องในวันชาติสหรัฐ
ตลาดเงินนิวยอร์กปิดทำการวันพฤหัสบดีที่ 4 ก.ค. เนื่องในวันชาติสหรัฐ